Kõik, aitab ingliskeelsest  blogist siinses keskkonnas. Kustutasin osa varasematest asjadest ära ja lülisin end siin eesti keele peale ringi. Eks näis, kauaks :)  ---  Uus tase telefonimüüjate seas. Helistab anonüümne tädike, vuristab ette mingi segase lause, stiilis olen ajakirjast blah-blah-blah, meil sooduspakkumine, aastatellimus vaid x krooni jne. Ta esimese hingetõmbepausi ajal saan ma vahele pista oma traditsioonilise, et tänan väga aga kardetavasti raiskab ta lihtsalt oma aega ning mul ei ole plaaniski midagi  telefonireklaami peale ostma hakata. Mille peale tavapärase vabanduse (või kerge lõõbi, sõltub teises otsas olevast inimesest) ning kõige parema soovimise asemel nähvab tädike mulle, et siis ta rohkem ei kavatse seda oma aega minu peale küll raisata. Ning virutab toru hargile. Selline suhtumine oli igatahes uudne ja huvitav :D